Държавен вестник, бр. 35, 2014 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  35
(4) При наличие на данни за престъпление 
при управлението на средства от фондове и 
програми на Европейския съюз с решение на 
Сметната палата материалите от одита или 
одитният доклад се изпращат и на специ-
ализираните органи за превенция и борба с 
измамите и корупцията на Европейския съюз.
Оповестяване на одитните доклади
Чл. 56. (1) Сметната палата оповестява 
одитните доклади, които не представляват 
защитена от закона тайна, включително 
на средствата от фондове и програми на 
Европейския съюз, както и становищата 
по чл. 53.
(2) Оповестяването се прави чрез интернет 
страницата на Сметната палата или по друг 
подходящ начин, определен от председателя.
(3) Извършени одити не се оповестяват 
преди окончателния доклад по чл. 46.
(4) Докладите и становищата по чл. 53, 
ал. 2 се оповестяват след внасянето им в 
Народното събрание.
Оповестяване на други обстоятелства
Чл. 57. Председателят оповестява неизпъл-
нението на задълженията по чл. 38, неизпъл-
нението на дадените препоръки, както и други 
обстоятелства, определени от него.
Одитни доклади на средства от фондове и 
програми на Европейския съюз и по изпълнение 
на международни актове
Чл. 58. Доклади за извършените одити, 
включително одитните доказателства, на сред-
ства от фондове и програми на Европейския 
съюз и на изпълнението на международни 
актове по чл. 13, ал. 2, т. 9 се предоставят 
на Европейската сметна палата и на Евро-
пейската комисия.
Г л а в а  ш е с т а
ОТЧЕТНОСТ И КОНТРОЛ ВЪРХУ ДЕЙ-
НОСТТА НА СМЕТНАТА ПАЛАТА
Внасяне на доклади в Народното събрание
Чл. 59. (1) Председателят на Сметната 
палата внася в Народното събрание:
1. доклади със становища по отчетите за 
изпълнението на държавния бюджет, бюджета 
на държавното обществено осигуряване, бю-
джета на Националната здравноосигурителна 
каса и по бюджетните разходи на Българската 
народна банка за предходната година;
2. доклади със становища за извършени 
одити на бюджетни системи или със значими 
резултати за съответните бюджети и другите 
публични средства и дейности;
3. одитните доклади за извършените одити 
по решение на Народното събрание;
4. предложения за изменения в действащото 
законодателство, подкрепени с констатации и 
изводи от извършени одити.
(2) При поискване от Народното събрание 
или от негова комисия Сметната палата пре-
доставя конкретни одитни доклади.
Предложения за разглеждане на одитни доклади
Чл. 60. Сметната палата може да прави 
предложения до Народното събрание и него-
вите специализирани комисии за разглежда-
не на одитни доклади с важно значение за 
подобряване на бюджетната дисциплина и 
управлението на бюджетните и/или другите 
публични средства и дейности.
Отчет за дейността на Сметната палата
Чл. 61. (1) В срок до 30 септември на 
текущата година председателят на Сметната 
палата внася в Народното събрание отчет за 
дейността є за предходната година.
(2) Отчетът се публикува на интернет 
страницата на Сметната палата.
(3) Отчетът по ал. 1 се разглежда от На-
родното събрание.
Одит на годишния финансов отчет на 
Сметната палата
Чл. 62. (1) Годишният финансов отчет на 
Сметната палата се одитира от независима 
комисия, в която се включват най-малко двама 
регистрирани одитори.
(2) Числеността и съставът на комисията 
по ал. 1 се определят от Народното събрание.
(3) Докладът на комисията по годишния 
финансов отчет на Сметната палата се пред-
ставя в Народното събрание заедно с отчета 
за дейността на Сметната палата за съответ-
ната година.
(4) Председателят на Сметната палата 
може да дава писмено становище по докла-
да по ал. 3, което се прилага към него и се 
представя в Народното събрание.
(5) Докладът по ал. 3 се оповестява след 
приемането му от Народното събрание заедно 
със становището по ал. 4.
(6) Разходите за извършване на одита по 
ал. 1 са за сметка на бюджета на Сметната 
палата.
Г л а в а  с е д м а
АДМИНИСТРАТИВНОНАКАЗАТЕЛНИ 
РАЗПОРЕДБИ
Чл. 63. (1) За нарушение по чл. 38, ал. 1 
и 2 и чл. 54 виновните лица се наказват с 
глоба от 1000 до 5000 лв.
(2) При повторно нарушение по ал. 1 гло-
бата е от 2000 до 10 000 лв.
(3) При възпрепятстване на проверката 
по чл. 38, ал. 3 на виновното лице се налага 
имуществена санкция в размер от 2000 до 
10 000 лв.
(4) Глобите и имуществените санкции по 
ал. 1, 2 и 3 се внасят в приход на държавния 
бюджет.